Nakajima B3N

Το Nakajima B3N ήταν ένα μονοκινητήριο διπλάνο τορπιλοπλάνο-βομβαρδιστικό που αναπτύχθηκε για τα αεροπλανοφόρα του Ιαπωνικού Αυτοκρατορικού Ναυτικού την δεκαετία του 1930. Κατασκευάστηκαν μονάχα δύο πρωτότυπα.

Σχεδιασμός και ανάπτυξη
Τον Απρίλιο του 1932 το Ναυτικό ζήτησε από τις εταιρείες Mitsubishi και Nakajima να υποβάλουν προτάσεις ώστε να αντικατασταθούν τα μάλλον ανεπαρκή τορπιλοπλάνα-βομβαρδιστικά Mitsubishi B2M καθώς και τα παλαιότερα Mitsubishi B1M με τα οποία ήταν εξοπλισμένα τα σμήνη των αεροπλανοφόρων του.Mikesh and Abe 1990, pp. 230–231. 

Η σχεδίαση της Nakajima ήταν ένα μονοκινητήριο διπλάνο με άτρακτο κατασκευασμένη από ατσάλινες δοκούς. Οι πτέρυγες ήταν από ξύλο και μέταλλο και «σχήματος γλάρου» και το σύστημα προσγείωσης ήταν σταθερό. Προωθούνταν από κινητήρα Nakajima Hikari που έστρεφε τρίφυλλη έλικα σταθερού βήματος και μπορούσε να αποδώσει έως και 700 hp.Mikesh and Abe 1990, p.231.

Η Nakajima κατασκεύασε δύο πρωτότυπα το 1933 όμως ο κινητήρας Hikari αποδείχθηκε αναξιόπιστος και έτσι η πρότασή της, το B3N, δεν έγινε αποδεκτή από το Ναυτικό. Ούτε η σχεδίαση της Mitsubishi, το 3MT10, έγινε αποδεκτή. Μάλιστα το μοναδικό πρωτότυπο συνετρίβη κατά την απογείωση το 1934.Mikesh and Abe 1990, p.170. Εν τέλει το Ναυτικό υιοθέτησε τα Yokosuka B3Y.Mikesh and Abe 1990, pp. 280–281.

Δείτε επίσης

 Συγκρίσιμα αεροσκάφη
Yokosuka B3Y
Blackburn Shark

Παραπομπές

Βιβλιογραφία
Mikesh, Robert C. and Abe, Shorzoe. Japanese Aircraft 1910-1941. London:Putnam, 1990. .

B3N
Κατηγορία:Βομβαρδιστικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου